Akademi Sweden

Akademi Sweden () merupakan salah satu Akademi Diraja Sweden yang didirikan oleh Raja Gustav III pada tahun 1786. Akademi ini dikenali atas peranannya mengumumkan pemenang untuk Hadiah Nobel dalam Kesusasteraan tahunan yang diberikan sebagai memperingati pengasasnya, Alfred Nobel.

 Sejarah 
Akademi ini didirikan pada tahun 1786 oleh Raja Gustav III berdasarkan model Académie française dengan keanggotaan sebanyak 18 orang ahli. Moto Akademi ini ialah "Bakat dan Citarasa" (bahasa Sweden: "Snille och Smak"). Tujuan utama Akademi ini adalah untuk "menjaga, memperkasakan serta memperindahkan bahasa Sweden" ("Svenska Språkets renhet, styrka och höghet").

Atas tujuan ini, Akademi ini telah menerbitkan dua buah kamus: kamus pertama ini adalah sebuah daftar istilah satu jilid bertajuk Svenska Akademiens ordlista (SAOL), manakala kamus yang kedua adalah sebuah kamus multi-jilid yang disunting mengikut prinsip-prinsip sama dalam Oxford English Dictionary iaitu Svenska Akademiens Ordbok (SAOB). Kamus SAOL telah mencapai edisi ke-14 manakala jilid SAOB yang pertama telah diterbitkan pada tahun 1898, di mana kerja-kerja kini telah dilakukan selewat tahun 2017 untuk penambahan perkataan yang bermula dengan huruf "V".

 Anugerah dan hadiah 
Sejak 1901, Akademi ini pada setiap tahun memutuskan siapa yang bakal memenangi Hadiah Nobel dalam Kesusasteraan yang diberikan sempena memperingati Alfred Nobel.

Akademi ini menganugerahi hampir 50 hadiah dan biasiswa yang berbeza setiap tahun, kebanyakan daripadanya untuk penulis tempatan Sweden. Anugerah-anugerah ini diberikan tanpa sebarang persaingan mahupun permohonan. Hadiah terbesar yang diberikan Akademi ini iaitu Hadiah Dobloug yang bernilai sebanyak $40,000 merupakan hadiah yang diberikan untuk karya cereka Sweden dan Norway yang terbaik.

 Rujukan 

 Pautan luar 
  (dalam bahasa Sweden)
  (dalam bahasa Inggeris)
 SAOL dalam talian – Percuma
 SAOB dalam talian – Percuma
Kategori:Badan pengatur bahasa